...ं अंतर क्या है? 

तो क्या एक दिन का जनता कर्फ़्यू लगा कर प्रधानमंत्री मोदी आने वाले दिनों के लिए कितना तैयार हैं उसका ज़ायज़ा लेना चाहते हैं?   

इस सवाल के जवाब में डॉक्टर पीसी भटनागर कहते हैं, "जनता कर्फ़्यू एक बॉटम डाउन एप्रोच है. इसका मतलब ये कि जनता इसकी मालिक है और ये उन्हीं से शुरू होगा."

प्रधानमंत्री मोदी ने भी अपने भाषण में कहा, "ये है जनता-कर्फ़्यू, यानी जनता के लिए, जनता द्वारा ख़ुद पर लगाया गया कर्फ़्यू."

प्रधानमंत्री के संदेश में ये बात छिपी है कि इस बीमारी से सरकार अकेले नहीं निप... शेष लेख लिखें:
ो हर देश में लागू किया जा सके. हर देश अपनी सुविधा और क्षमता के अनुसार काम कर रहा है. 

जनता कर्फ़्यू उसी तरह का एक नायाब पहल है. वॉलंटरी हेल्थ फाउंडेशन ऑफ इंडिया (VHAI) इसमें सरकार की मदद करेगी. इस पहल से लोगों को जोड़ने के लिए अपने वॉलंटियर के ज़रिए हर संभव प्रयास कर रहे हैं.  

प्रधानमंत्री नरेंद्र मोदी के आह्वान पर उन्हें देश भर से सहयोग भी मिलना शुरू हो गया है. देश भर के व्यापरियों ने फेडरेशन ने तय किया है कि रविवार को 7 करोड़ व्यापारी जनता कर्फ़्यू में भाग लेंगे. बयान जारी कर फेडरेशन ने कहा है कि व्यापरियों से जुड़े लगभग 40 करोड़ कर्मचारी भी उस दिन अपने घर पर रह कर जनता कर्फ़्यू में शामिल होंगे. 

बुखार खांसी कोरोना है, कैसे पता चलेगा?

कहां से आया जनता कर्फ्यू का कॉन्सेप्ट?

प्रधानमंत्री मोदी ने अपने भाषण में कहा है, "आज की पीढ़ी इससे बहुत परिचित नहीं होगी, लेकिन पुराने समय में जब युद्ध की स्थिति होती थी, तो गाँव गाँव में ब्लैकआउट किया जाता था."

पुराने ज़माने के उस ब्लैकआउट का ज़िक्र करते हुए उन्होंने आगे कहा, "घरों के शीशों पर काग़ज़ लगाया जाता था, लाइट बंद कर दी जाती थी, लोग चौकी बनाकर पहरा देते थे. मैं आज प्रत्येक देशवासी से एक और समर्थन मांग रहा हूं."

साफ़ है भारत के इतिहास में जनता कर्फ़्यू कोई नई बात नहीं है. इतिहासकार रिज़वान कादरी के मुताबिक़ 1956- 1960 जब अलग गुजरात राज्य बनाने का अंदोलन चल रहा था तब भी इस तरह के क़दम उठाए गए थे.

बीबीसी से बातचीत में रिज़वान कादरी ने कहा, "महा गुजरात आंदोलन के नेता इंदुलाल याग्निक थे. उनकी पहल पर नेहरू की सभा में जनता कर्फ़्यू की वजह से लोग शामिल ही नहीं होते थे. बस कुछ हज़ार लोग उनकी सभा में जाते थे, जबकि वो इतने बड़े नेता थे. नेहरू के सामने इंदुलाल याग्निक बहुत छोटे नेता थे, लेकिन उनकी सभा में हज़ारों की संख्या में लोग आते थे. 

इतिहासकार रिज़वान के मुताबिक़ जनता कर्फ़्यू को शाब्दिक अर्थ में ही केवल ना समझे. इसका मतलब है जनता की किसी भी मुहिम में भागीदारी. किसी भी आंदोलन में जनता जुड़ जाए, और उसे अपने जीवन का मक़सद बना ले तो उसका नतीजा बेहतर निकलता है. गुजरात में दूसरे स्टूडेट मूवमेंट नव निर्माण आंदोलन में भी यही देखने को मिला था. 

लेकिन किसी बीमारी के खिलाफ़ लड़ने में इसका पहली बार इस्तेमाल ज़रूर किया जा रहा है. 

जनता कर्फ़्यू के दौरान, कोरोना से निपटने...